cyanic-selkie/wikianc huggingface dataset:
Arne Lyngstad
Bakgrunn
Arne Lyngstad gikk grunnskole i Verdal 1969–1978 og allmennfaglig linje ved Verdal videregående skole 1978–1981. Han var utdannet cand.mag. og adjunkt med mellomfag i historie fra Levanger lærerskole fra 1988 og cand.philol. med hovedfag i historie fra Universitetet i Trondheim fra 1992. Lyngstad ble tildelt Arkivprisen av Arbeiderbevegelsens arkiv og bibliotek for sin hovedoppgave, Europa-debatt i den Sosialistiske Internasjonale 1955–63.
Yrke, politikk
Lyngstad arbeidet med politikk på heltid i det meste av sitt voksne liv. Han hadde lokale og regionale tillitsverv i Kristelig Folkepartis Ungdom (KrFU) og Det Norske Totalavholdsselskaps Ungdomsforbund (DNTU) allerede i 1970-årene. Han var også medlem av DNTUs landsstyre 1981–1983, ungdomssekretær i Nord-Trøndelag KrF 1981–1982, organisasjonssekretær i DNTU 1982–1983, medlem av KrFUs sentralstyre og skolepolitisk leder 1982–1983, leder i Nord-Trøndelag KrFU 1983–1986, medlem av Det Norske Totalavholdsselskaps landsstyre og studieleder 1983–1985 og leder i DNTU 1985–1987. Han var utredningssekretær, utvalgsleder og politisk rådgiver i KrF i 1990-årene og ledet Sør-Trøndelag KrF 1990–1992.
Som folkevalgt var han varamedlem av Verdal kommunestyre 1984–1987, Nord-Trøndelag fylkesting 1988–1991 og Trondheim bystyre 1992–1995. Han var stortingsrepresentant for Nord-Trøndelag 1997–2005, medlem av Stortingets kirke-, utdannings- og forskningskomité hele perioden (nestleder 1997–2001) samt leder av Stortingets delegasjon til Nordisk råd i 2003. Etter tiden på Stortinget var Lyngstad styremedlem i RUSfri fra 2006, politisk rådgiver for KrFs stortingsgruppe 2006–2007 og direktør for den diakonale Lukasstiftelsen fra 2007.
Han døde i 2019 etter mange års kreftsykdom.
Jarl Eriksen
Jarl Eriksen (født 15. januar 1964 i Oslo) er en norsk trener og tidligere ishockeyspiller. Han representerte Idrettslaget Manglerud/Star.
Eriksen spilte fire offisielle landskamper for Norge, og deltok under vinter-OL for Norge i 1988 i Calgary med tolvteplass. Den 11. oktober ble Eriksen ansatt som trener for GET-ligaen-klubben Idrettslaget Manglerud/Star. Som skuespiller deltok han i den norske spillefilmen Hockeyfeber (1983), regissert av Oddvar Bull Tuhus, i rollen som ishockeyspilleren Roy.
Beslutningsvegring
Beslutningsvegring er en betegnelse på en sinnstilstand hvor evnen til å ta en beslutning angående et hvilket som helst spørsmål er betydelig svekket. Tilstanden vil ofte gi seg utslag i at personen aktivt motsetter seg å ta noen beslutning, gjerne kombinert med handlingslammelse: Man gjør ingenting – uansett om eventuelt andre har tatt en beslutning og prøver å sette den ut i livet.
Mr. Flip
Mr. Flip er en amerikansk stumfilm fra 1909 regissert av Gilbert M. 'Broncho Billy' Anderson.
Thổ Chu-øyene
Thổ Chu-øyene (vietnamesisk: Quần đảo Thổ Chu) er en vietnamesisk øygruppe i Siambukta.
Den består av åtte øyer. Den største av øyene, som er den navngivende for øygruppen, har en diameter på ca 3,5 kilometer. Øyene ligger rundt 150 kilometer fra fastlandet.
Administrasjon
Øygruppen regnes som kommune under distriktet Phú Quốc i provinsen Kiên Giang.
Historie
I 1975 bortførte Røde Khmer alle øyenes 500 innbyggere til Kambodsja og drepte dem. I 1993 ble øyene atter bosatt.
VM i pelota 1952
VM i pelota 1952 (verdensmesterskapet i pelota) ble arrangert i San Sebastián i Spania i 1952.
Andrea Fondelli
Han representerte Italia under Sommer-OL 2016 i Rio de Janeiro, der han tok bronse i herrenes turnering.
Jasmin Aasland
Jasmin Aasland (født 25. november 1975 i Haugesund ) er en norsk skuespiller. Hennes første rolle var som dyrehandleren i Folk og røvere i Kardemommeby (1986).
Hennes første opptreden i fjernsynet var i Brennpunkt på NRK i 1998. I 1999 var hun «Lotte» i Ca. lykkelig på TV 2. I 2000 spilte hun «Sigrun Sleive» i Vazelina hjulkalender I 2001 var hun med i to NRK produksjoner, De nære ting og Fritt Fram (i innslaget 3 på gata). Hun spilte også i filmen Ondt blod i stua på Den norske filmskolen i 2001.
I 2002 spilte hun rollen som «Trude» i Borettslaget. I 2003 var hun i USHI på TVNorge. I 2005 hadde hun 3 innslagsroller i Kjendisjakten på TV 2, hun var «Gunnhild» i NRKs Barnas supershow og «Vikaren» i TV3s julekalender Tjuefjerde.
I 2006 var hun programleder for Prinsessen og professoren på TV3 og med i Barnas super-sommershow på Hunderfossen. Hun hadde også en stemmerolle for NRK Barne-TV dette året.
Driva
Driva er ei elv som renner gjennom Innlandet, Trøndelag og Møre og Romsdal. Den er 137,8 km lang (medregnet tilløpselva Svone), og har et nedbørfelt på 2 487,57 km². Middelvannføringen ved munningen er 66,4 m³/s.
Vern Mott
Vernon Douglas «Vern» Mott (født 26. mars 1957 i Fillmore i Saskatchewan i Canada) er en norsk canadiskfødt tidligere ishockeyspiller. Han representerte Viking Ishockeyklubb og Frisk Asker
Mott spilte 12 offisielle landskamper for Norge, og deltok under vinter-OL for Norge i 1988 i Calgary med 12.-plass.
Driva
Geografi
Elva har sitt utspring på Dovrefjell som Svone (Svona) (fra Svånåvatnet 1 500 moh.) men skifter navn til Driva nedenfor Grønbakken der Kaldvella løper sammen med Svone på 887 moh. Elva har sitt løp nordover gjennom Drivdalen og Oppdal og derfra vestover ned Sunndalen til Sunndalsøra. Ned Drivdalen til Oppdal er elva stri og renner gjennom en trang dal. Ved Mågålaupet er løpet så smalt at det er mulig å hoppe over. Et stort antall innsjøer i Trollheimen og Dovrefjell har, via bekker og elver sine utløp i Driva. Den største er Gjevillvatnet med 20 km lengde og ca. 1 km bredde.
Dindalen med Dindøla er en agnordal til hoveddalføret for Driva. Grødalen er en sidedal til Sunndalen og renner østover før den ved Gjøra møter hovedelven Driva som renner vestover til Sunndalsøra.
Kraftutbygging og vern
Ved Grøa ca. 9 km øst for Sunndalsøra ligger elvekraftverket Grøa Kraftverk.
Fiske
Driva har vært en fremragende sjøørret- og lakseelv, men er i senere år hardt angrepet av lakseparasitten Gyrodactylus salaris (parasitten dukket opp i Norge i 1975). I 2022 var Driva og Drammenselva de eneste elvene i Norge med parasitten. I august 2022 ble Driva tilført klor for å utrydde parasitten. Ifølg reportasje i NRK skader ikke klor annet liv i elven og det trengs svært små konsentrasjoner («en teskje på 5000 liter vann»).
Verdens største laks tatt på flue skal være tatt av briten John James Dalrymple, 12. jarl av Steir den 12. juli 1938 i Knutslihølen. Den veide 61 pund eller 27,73 kilo. Den ble fisket på fluen Peters Fancy som både før og spesielt etter denne fangsten var favorittfluen til fiskerne på Elverhøi den sommeren.
Irene Halvorsen
Irene Halvorsen (født 25. juni 1970 på Jessheim) er en norsk journalist og redaktør, fra 2016 sjefredaktør i Nationen.
Lons-le-Saunier
Lons-le-Saunier er en kommune i departementet Jura i regionen Bourgogne-Franche-Comté øst i Frankrike. Lons-le-Saunier er hovedstad (prefektur) i departementet Jura.
Irene Halvorsen
Halvorsen studerte ved Universitetet i Oslo, og har statsvitenskap grunnfag og nederlandsk mellomfag fra 1994. Ved Handelshøyskolen BI har hun studert Flermedial ledelse og Nyskaping og kommersialisering. I ungdommen var hun også utøver, trener og leder innen alpinsporten.
Lons-le-Saunier
Befolkningsutvikling
Antall innbyggere i kommunen Lons-le-Saunier
Irene Halvorsen
Hun arbeidet i årene 1990-1991 som lærer i Ullensaker. Siden har hun hatt en rekke jobber innen pressen. I 1995-1996 var hun redaktør i Universitas. Fra 1995 var hun journalist i klart-språk avisen Klar Tale, som den gang ble gitt ut av NTB. I 1996 ble hun journalist i Nationen. Senere jobbet hun både i Avis1 og i VG.
Åttiårskrigen
Åttiårskrigen var en konflikt som fant sted i Nederlandene, det vil si det nåværende Nederland, Belgia og Luxembourg, fra 1568 til 1648. Konflikten var basert på nederlendernes ønske om uavhengighet fra den habsburgske kongen av Spania. Opprørene og den etterfølgende selvstendighetskampen er også blitt kalt den nederlandske frihetskrigen.
Føler en god harmoni
Føler en god harmoni er det femte, og siste, albumet til countrygruppa Western Swingers. Albumet ble spilt inn i Busk Lydstudio i Det hvite hus i Porsgrunn i 1997.
Åttiårskrigen
Bakgrunn
Nederlandene var kommet i habsburgernes eie i 1479, etter at Maximilian I arvet deler av hertugdømmet Burgund. Nederlandene var en viktig habsburgisk provins de neste årene, blant annet ble Karl V av Det tysk-romerske rike født og vokste opp der. Etter at Karl abdiserte i 1556, gikk den spanske kronen over til sønnen Filip II av Spania. Filip var hovedsakelig interessert i den spanske delen av riket og nedprioriterte Nederlandene.
Samtidig gikk mange nederlendere over til kalvinismen. Dette var svært upopulært hos den katolske kongen, og den 16. februar 1568 fikk han med seg paven på at alle nederlendere var kjettere og dermed skulle drepes.
Irene Halvorsen
Hun begynte som politisk journalist i Dagsavisen i 2006, og hadde flere lederstillinger i avisen. I årene 2011-2016 var hun samfunnsredaktør og kommentator i Dagsavisen, før hun tok over som redaktør i Nationen.
Åttiårskrigen
Opprøret bryter ut
På 1560-tallet ble en spansk hær under ledelse av hertugen av Alba sendt til Nederlandene for å kvele det gryende opprøret. Motstanden mot Alba førte til at Vilhelm I av Oranien, stattholderen i Holland, Zeeland og Utrecht, samlet en hær og prøvde å drive Alba ut av Nederlandene. Våren 1568 kjempet nederlenderne og spanjolene i slaget ved Heiligerlee, et slag som endte med seier til opprørerne.
I 1572 måtte Alba marsjere sydover på grunn av trusselen om et fransk angrep. Dette gjorde at en opprørsflåte kunne ta kontrollen over byen Vlissingen i Zeeland. Etter at trusselen fra Frankrike var over på høsten, kunne Alba trekke nordover og igjen ta kontrollen over mesteparten av Nederlandene. En langvarig beleiring av Haarlem (desember 1572 – juli 1573) gjorde imidlertid at Alba sto uten de nødvendige midlene til å gjenerobre Zeeland.
I 1575 ble det gjennomført mislykkede fredssamtaler i Breda. Året etter gikk den spanske kongen konkurs, og misfornøyde spanske soldater plyndret Antwerpen på grunn av manglende lønnsutbetalinger. Samme år ble Don Juan de Austria utnevnt til ny spansk guvernør i Nederlandene. Utnevnelsen av Don Juan gjorde at opprørerne samlet seg og undertegnet en avtale i Gent i november. Her ble de enige om å legge interne stridigheter til side og samle seg i kampen mot spanjolene.
Militært sett gikk det imidlertid ikke så godt for opprørerne disse årene. Den 80,000 mann sterke spanske hæren under ledelse av Don Luis de Requeséns dominerte slagmarkene. I 1574 ble Ludvig av Nassau drept og hæren hans ødelagt ved Mokerheide, og Don Juan vant en stor seier ved Gembloux i 1578.
Unionen i Utrecht og De forente Nederlandene
Som et svar på dette ble unionen i Utrecht undertegnet to uker senere. Denne avtalen førte til at Holland, Zeeland, Utrecht, Gelderland og Groningen ble samlet. To år senere gikk også Brussel, Antwerpen og Gent inn i unionen. I 1581 ble det vedtatt at unionen ikke lenger skulle anerkjenne den spanske kongen, og unionen ble omdannet til republikken De forente Nederlandene.
Hertugen av Parma fortsetter krigen
Hertugen av Parma viste seg å være en dyktig kommandant, og han satte i gang erobring av byer i sør som ikke ville underkaste seg Spania. Han erobret Maastricht i 1579, Tournai i 1581, Oudenaarde i 1582, Dunkerque i 1583 og Brugge og Gent i 1584. Den 17. august 1585 ble Antwerpen erobret, etter en beleiring på fjorten måneder. Nå rykket hertugen over Rhinen og Maas, og han eroberet Zutphen og Deventer.
I 1590 måtte den spanske hæren i Flandern marsjere sydover for å intervenere i Frankrike. Over 40,000 soldater ble overført til styrken som deltok i Frankrike, noe som gjorde at nederlenderne fikk muligheten til å sette i gang en offensiv.
Denne offensiven ble ledet av Maurits av Nassau, prins av Orange, og ble en stor suksess. Breda ble gjenerobret i et overraskelsesangrep i 1590, noe som ble fulgt opp av en større offensiv i Brabant. I løpet av offensivens første år falt Deventer, Hulst og Nijmegen til opprørerne, og i 1592 gjenerobret Maurits store områder i nord–øst. I 1600 vant Maurits en stor seier i slaget ved Nieuwpoort.
Maurits greide imidlertid ikke å følge opp seiersrekken, og en spansk hær under ledelse av Ambrogio Spinola erobret Oostende i 1604 etter en lang beleiring. Spinola marsjerte nå nordover inn i de forente provinsene, men en ny spansk konkurs i 1607 gjorde at offensiven måtte stoppe.
I 1609 ble en våpenhvileavtale undertegnet. Denne skulle vise seg å vare i tolv år. Avbruddet i krigen ble brukt av nederlenderne til å bygge opp flåten.
Krigens sluttfase
Etter Maurits' død i 1625 ble krigen fortsatt av broren Frederik Hendrik av Oranien. Tre år før hadde Spinola og spanjolene igjen erobret Breda, men under Frederik Hendrik gikk krigslykken i favør av opprørerne. I 1629 erobret opprørerne byen ’s-Hertogenbosch, den største byen i Noord-Brabant. I 1632 erobret opprørerne Venlo, Roermond og Maastricht.
De neste årene forsøkte Frederik Hendrik å erobre byer lengre syd, men han mislyktes med å erobre Antwerpen og Brussel. Han møtte også på motstand fra lokalbefolkningen, som tydeligvis mislikte sine kalvinistiske landsmenn mer enn sine spanske herrer.
I løpet av de neste årene var det relativt rolig, da det etter hvert var blitt klart at spanjolene ikke kunne gjenerobre de nordlige provinsene, samtidig som De forente provinsene ikke kunne erobre de sydlige Nederlandene. Et siste større spansk forsøk på å knuse opprøret kom i 1639, da admiral Antonio de Oquendo og en armada med 20,000 mann ble sendt mot Flandern. Denne armadaen ble knust av admiral Maarten Harpertszoon Tromp i slaget ved Duins, noe som markerte den definitive slutten på Spania som Europas dominerende sjømilitære makt.
Fred
I forbindelse med freden i Westfalen og avslutningen på tredveårskrigen i 1648 ble De forente Nederlandene anerkjent av Spania. Dette markerte slutten på åttiårskrigen.
Føler en god harmoni
På sporet Martin og jentene synger Arne Løland sammen med sin datter, da 11 år.
George P. Shultz
George Pratt Shultz (født 13. desember 1920 i New York i USA, død 6. februar 2021 i Stanford i California ) var en amerikansk republikansk politiker. Han var USAs arbeidsminister 1969–1970, finansminister 1972–1974 og utenriksminister 1982–1989.
Bakgrunn
George Shultz var eneste barn av Margaret Lennox (født Pratt) og Birl Earl Shultz. Han vokste opp i Englewood i New Jersey. Oldefaren til George Shultz innvandret fra Tyskland til USA.
Shultz tok i 1942 bachelorgrad i nasjonaløkonomi ved Universitetet i Princeton og tjenestegjorde fra 1942 til 1945 i United States Marine Corps, der han ble artillerioffiser og fikk graden kaptein. I 1949 tok han doktorgrad ved Massachusetts Institute of Technology (MIT) innen faget industriell økonomi.
Tidlig karriere
Shultz underviste ved MIT fra 1948 til 1957, med et avbrudd 1955-1956, da han tilhørte president Dwight D. Eisenhowers råd for økonomiske rådgivere som senior stabsøkonom. I 1955 ble han professor ved MIT. I 1957 vekslet han over til University of Chicago Graduate School of Business som professor for industrirelasjoner. Fra 1959 til 1960 var han rådgiver for State Department, det amerikanske utenriksministerium. I 1962 ble han dekan ved University of Chicago. Fra 1961 til 1972 tilhørte Shultz komiteen for yrkesmessig personalpolitikk.
Arbeids- og finansminister under Nixon
Fra 1969 til 1970 var han arbeidsminister i president Richard Nixons administrasjon, og så ble han direktør for Office of Management and Budget. Fra mai 1972 til mai 1974 var han finansminister.
I 1974 gikk han ut av regjeringen og ble direktør i Bechtel Group. Fra januar var Shultz dens president. President Ronald Reagan gjorde ham til formann for gremiet for uavhengige økonomiske eksperter.
Utenriksminister under Reagan
Den 16. juli 1982 ble han kalt av Reagan til etterfølger av Alexander Haig som utenriksminister. Som Dove («due») i uentikspolitikken hadde han i økende hyppighet sammenstøt med Hawks («haukene») i Reagans kabinett. Særlig kjent ble han for sin avstandtagen fra «våpen mot-gisler»-operasjonen som senere ble kjent som Iran-Contras-affæren.
I Midtøsten oppfordret han Israel og dets arabiske naboer om å gå med på Reagan-planen i oktober 1982 auf. Etter selvmordsbombingen mot den amerikanske hovedforlegning i Beirut mot de amerikansk-fransk-italienske fredsstyrker (MNF), med 241 døde amerikanske soldater og 58 døde franske fallskjermjegere i oktober 1983, framla han en Libanon-avtale som inneholdt israels tilbaketrekning fra Libanon. I juni 1985 oppnådde han en ikkemilitær utgang på gisselaffæren i Libanon.
Shultz var en ledende pådriver for en amerikansk invasjon i Nicaragua. I 1983 sa han for den amerikanske kongressen: «Vi må skjære ut den nicaraguanske kreftbyll». Han gjorde det gang på gang klart at USA aktet å hindre Nicaragua i å «eksporterer revolusjonen til sine nabostater». Han avviste enhver forhandling med Daniel Ortegas nicaraguanske regjering.
I mars 1985 bestrebet han seg sammen med sitt sovjetiske motstykke Eduard Sjevardnadze om å begrense våpenopprustningen og å få gjenopptatt nedrustningssamtalene mellom USA og Sovjetunionen; dette førte i 1987 til en nedbygging av de atomare mellomdistanseraketter.
Etter politikken
Da Reagans presidenttid var omme den 20. januar 1989 forlot Shultz State Departement for å bli professor ved Stanford University i California. Men han forble en av det republikanske partis strateger. Han var rådgiver til George W. Bush under hans valgkamp i 2000. Han støttet derimot ikke Donald Trumps presidentkandidatur i 2016.
Hedersbevisninger
I 1989 fikk Shultz Presidentens frihetsmedalje, og i 1992 ble han tildelt Seouls fredspris.
Tobias Rieder
Tobias Rieder (født 10. januar 1993) er en tysk ishockeyspiller.
Han spiller for den amerikanske klubben Los Angeles Kings
Wilhelm Camphausen
Wilhelm Camphausen (født 8. februar 1818 i Düsseldorf, død 18. juni 1885 i Düsseldorf) var en tysk militær- og slagmaler. Han var også kunstprofessor i Düsseldorf.
Liv og virke
Camphausen fikk sin utdannelse hos Alfred Rethel og Friedrich Wilhelm Schadow, og ble i 1834 medlem av Akademiet i Düsseldorf. Hans tid i militæret, som han tilbragte hos husarene, kom til å prege hans fremtidige liv. Han ble hele livet knyttet til militæret. Etter at han i 1850 hadde gjennomgått mesterklassen på Akademiet i Düsseldorf, malte han først historiske slagscener, som ble lagt merke til på grunn av deres realistiske detaljer. Stor oppmerksomhet fikk han gjennom sine ryttermalerier av keiser Vilhelm I, Fredrik den store av Preussen og den store kurfyrste Fredrik Vilhelm av Brandenburg. Som historie- og slagmaler ble han raskt populær, og ble i 1859 utnevnt til professor ved kunstakademiet i Düsseldorf.
I 1864 fulgte han med de prøyssiske styrker under den Andre slesvigske krig, hvor han malte mange scener fra kampene. Hans maleri av Kampene ved Dybbøl, som henger i Berlins nasjonalgalleri, gjorde ham berømt i Tyskland som en representant for det patriotiske nasjonale maleri. Han malte også mange portretter av tyske fyrster og berømte soldater og statsmenn. Under den fransk-prøyssiske krig i 1870 deltok han som den prøyssiske hærens offisielle maler.
Gian Girolamo Albani
Gian Girolamo Albani  (født 3. januar 1504 i Bergamo i Italia, død 25. april 1591 i Roma) var en av den katolske kirkes kardinaler, og ble som sådan sendt på en rekke diplomatiske oppdrag, som for eksempel å forsøke å forene de kristne fyrster til et forbund mot tyrkerne.
Han kom fra en italiensk familie som nedstammet fra innvandrere fra Albania på 1400-tallet. Andre kardinaler i slekten var Gianfrancesco Albani (kreert 1690 – ble pave Klemens XI i 1700), Annibale Albani (1711), Alessandro Albani (1721), Gian Francesco Albani (1747) og Giuseppe Albani (1801).
Han ble utnevnt til kardinal i februar 1570 av pave Pius V, med San Giovanni a Porta Latina som tittelkirke; men ble aldri diakonviet. Han deltok ved konklavet i 1585 som valgte pave Sixtus V.
Han var en venn av dikteren Torquato Tasso, var en anerkjent kanonist, og utgav blant annet studiene
Flower of Scotland
«Flower of Scotland» (skotsk-gælisk: Flùr na h-Alba) er en av Skottlands uoffisielle nasjonalsanger. I likhet med England har heller ikke Skottland noen offisiell nasjonalhymne, men «Flower of Scotland» benyttes som nasjonens fremste sang sammen med «Scotland the Brave».
«Flower of Scotland» ble skrevet av Roy Williamson i 1967. Sangen viser til en militær skotsk seier over den engelske kong Edvard II. Slaget ved Bannockburn i 1314 ble ledet av skottenes konge, Robert Bruce, som ifølge sangteksten sendte Edvards hær hjem til England for å tenke seg om.
Best of the Beast
Best of the Beast var det britisk heavy metal-bandet Iron Maidens første samlealbum da den ble utgitt 24. september 1996 i tre utgaver; én 34-spors vinyl, én 27-spors dobbel-CD og én 16-spors enkelt-CD. Vinylutgaven er det veldig få av og anses i dag som et samleobjekt.
Låtene som er inkludert, er hovedsakelig bandets mest populære låter fra 1980–95, men inneholder også en ny låt, «Virus», og to låter, «Iron Maiden» og «Strange World», fra bandets første utgivelse, Soundhouse Tapes (1979).
Francesco Di Fulvio
Francesco Di Fulvio (født 15. august 1993) er en italiensk vannpolospiller.
Han representerte Italia under Sommer-OL 2016 i Rio de Janeiro, der han tok bronse i herrenes turnering.
Avila University
Avila University  er et privat, kristent universitet i Kansas City i delstaten Missouri, USA. Det ble opprettet i 1916.
Ved universitetet var det 1 683 studenter og 203 vitenskapelig ansatte i 2006, og samme året var skolepengene US$ 18 850. Studiene gis opp til mastergradsnivå.
Cato Tom Andersen
Cato Tom Andersen (født 17. juni 1967 i Oslo) er en norsk tidligere ishockeyspiller. Han representerte Furuset Idrettsforening.
Andersen spilte 53 offisielle landskamper for Norge, og deltok i vinter-OL for Norge i 1988 i Calgary med tolvteplass, og i 1994 på Lillehammer med ellevteplass.
Rory Culkin
Rory Hugh Culkin (født 21. juni 1989 i New York City) er en amerikansk skuespiller.
Personlig liv
Rory Culkin er den yngste i en søskenflokk på sju. Han er bror av skuespillerne Macaulay og Kieran Culkin. Søsteren Dakota døde i 2008 etter å ha blitt truffet av en bil, 30 år gammel. Han har også tre andre søsken, Shane, Quinn og Christian, som alle har prøvd seg som skuespillere. Foreldrene heter Christopher og Patricia, og han er også nevø av skuespillerinnen Bonnie Bedelia, som er søsteren til faren hans.
Karriere
Rory Culkin startet karrieren med å spille i The Good Son (1993) og Richie Rich (1994), begge med broren Macaulay i hovedrollen. I sistnevnte spilte han den yngre versjonen av Macaulays rolle Richie Rich. Han tok deretter pause fra skuespill i seks år, inntil han fikk en stor rolle i filmen You Can Count on Me (2000), der han portretterte sønnen til Laura Linney.
I 2002 spilte han den yngre utgaven av sin andre skuespillerbror, Kieran, i filmen Igby Goes Down, samt en rolle i M. Night Shyamalans Signs med Mel Gibson, Joaquin Phoenix og Abigail Breslin. Han fortsatte med å spille i komedien It Runs in the Family (2003), hvor han spilte mot blant andre Michael Douglas og Kirk Douglas. Han fikk sin første hovedrolle i dramafilmen Mean Creek (2004).
Han har etter det spilt i filmer som Down in the Valley (2005), Lymelife (2008) og Skrik 4 (2011).
Polen under EM i friidrett 2006
Polen deltok i EM i friidrett 2006 som ble arrangert 7.–13. august 2006 i Göteborg. Utøvere fra Polen tok sju medaljer i mesterskapet.
Afrikamesterskapet i fotball for kvinner 2002
Afrikamesterskapet i fotball for kvinner 2002 var det sjette afrikamesterskap arrangert av CAF. Det ble arrangert mellom den 7. og 20. desember 2002 i Nigeria. Mesterskapet var også kvalifisering til VM i 2003. De to plassene var forbeholdt de to finalistene. Som i forrige gang det var kvalifisering til VM, var finalistene Nigeria og Ghana. Afrikamesterskapet ble vunnet av Nigeria.
Kvalifisering
Kvalifiseringen var delt i to runder, en forrunde og en hovedrunde. Begge var rene utslagsrunder mellom to og to lag. De tolv dårligste lagene måte gjennom forrunden, mens de åtte beste var direktekvalifisert til hovedrunden.
Forrunde
First leg August 10 & 11, second leg August 24:
Hovedrunde
Første kamp 21. og 22. september, returkamp 11. til 13. oktober.
Sluttspill
Nigeria ble kvalifisert som vert.
Huldefossen
Huldefossen er en foss på Mo i utkanten av Førde i Vestland. Den ligger i elva Hulda, ei sideelv til Jølstra, og har et fall på 90 meter.
Ole Jørgen Maaø
Ole Jørgen Maaø (født 21. september 1968) er norsk historiker og førsteamanuensis ved Luftkrigsskolen i Trondheim. Maaø har offisersbakgrunn (luftvernartillerist med Luftkrigsskole I og II, samt Forsvarets stabsskole), men har siden 2006 bekledd en sivil undervisnings- og forskningsstilling ved Luftkrigsskolen. Han har en mastergrad innenfor War Studies fra University of Glasgow, og en doktorgrad i historie fra Norges teknisk-naturvitenskapelige universitet i Trondheim. Maaø har publisert en rekke arbeider som i første rekke er knyttet til militære spørsmål, men som også berører norsk politisk historie, militærteori og ledelse.
Zaharia Boiu
Zaharia Boiu jr. (født 1. mars 1834 i Sighișoara, død 24. oktober/6. november 1903 i Sibiu) var en rumensk dikter og avismann som var korresponderende medlem av Det rumenske akademi (1890).
Faren hans, Zaharia Boiu sr. (1800-?), var en ortodoks prest i Sighișoara som hadde seks barn, av hvilke kun Zaharia bar gutt.
Da Zaharia jr. tok avsluttende eksamen ved det tyske gymnaset i Sighișoara i 1854 var en av de første, eller den første rumeneren, som gjorde det. Han studerte ved det teologiske seminaret i Sibiu, og deretter, støttet av metropolitt Andrei Șaguna, reiste han til Leipzig for å fortsette sine studier. Etter at han vendte tilbake til hjemlandet, arbeidet han først som lærer ved Bispedømmeinstituttet, og etterpå som redaktør av de rumenskspråklige publikasjonene Telegraful român og Transilvania. I Sibiu deltok han også aktivt i etableringen av ASTRA, en kulturpolitisk forening som fremmet rumensk språk og litteratur.
I 1861 grunnla Zaharia Boiu en skole med rumensk som undervisningsspråk i Sighișoara, den første av sitt slag i Transilvania. Der underviste han sammen med lærerne Ioan Țiței og Nicolae Damian.
Boiu, som var gift med Caliopi Demian, er gravlagt i «Biserica din Groapă»-kirkegård i Sibiu, og hans grav er blitt utnevnt til historisk monument av fylket Sibiu i 2015.
Pingyang (Wenzhou)
Befolkningen var på 809,200 innbyggere i 1999.
Samferdsel
Kinas riksvei 104 løper gjennom fylket. Den begynner i Beijing, løper sørover via Dezhou og så til Jinan, Xuzhou, Nanjing, Hangzhou, Wenzhou og ender opp i Fuzhou.
Jens Hamran
Jens Hamran (født 2. januar 1963) er en norsk billedkunstner. Hamran er utdannet ved Statens kunstakademi (1990-94). Han har hatt flere utstillinger, blant annet på Kunstnerforbundet i 2014 og på Landsforeningen Norske Malere i 2017.
Hamran er medlem av Norske billedkunstnere og Landsforeningen Norske Malere. Han er bosatt i Oslo.
William Faulder Smith
William Faulder Smith (født 14. november 1886 død 3. mars 1937) var en britisk sportsutøver som deltok i de olympiske leker 1920 i Antwerpen. Smith ble olympisk mester i landhockey under OL 1920 i Antwerpen. Han var med på det britiske laget som vant landhockeyturneringen. Fire lag deltok i turnering og det ble spilt en enkeltserie der alle lagene møtte hverandre en gang. Storbritannia vant foran Danmark og Belgia. Det britiske laget vant over Danmark med 5-1 og Belgia med 12-1 og siste kampen mot Frankrike vant de på walk over. Turneringen ble spilt i perioden 1. til 5. september 1920.
Plinthocoelium
Plinthocoelium er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, avlange, stort sett mørkt grønnlig, blåaktig eller fiolett metallisk fargede trebukker. Hodet er ikke påfallende forlenget. Antennene er middels kraftige og noe lengre enn kroppen. Pronotum er rundet, med en liten, skarp tann midt på hver sidekant. Dekkvingene er noe avsmalnende bakover. Beina er lange og slanke, lårene gjerne mer eller mindre rødlige.
Levevis
Larvene utvikler seg i ved av løvtrær.
Utbredelse
Slekten er utbredt i Nord- og Mellom-Amerika, fra Delaware i nord til Costa Rica i sør, også på øyene i Karibia. Én art blir også oppgitt fra Chile, men det er usikkert om dette er korrekt.
Kilebein
Kilebeinet er en liten knokkel i hodeskallen som hører med til de indre strukturene i skallen og er delvis dekket av andre bein (særlig ganebeinet og ansiktet). Beinet ligger på undersiden av hjernekassa og utgjør den fremste delen av innerkraniet. Utstikkere fra kilebeinet stikker ned i ganen, opp bak øyet og dekker den innerste/nederste delen av tinningen hos pattedyr. På toppen av benet er sella turcica, som holder hypofysen. Inni benet nedenfor denne er en to-delt bihule med ørtynn vegg man kan operere på hypofysen gjennom, og betennelse i denne bihulen kan ha dødelig innvirkning på venesinusene nærved.
Det meste av de øvrige delene i den synlige delen av hjernekassa tilhører skalletaket. Siden kilebeinet er en del av innerkraniet er det tynnere og mindre solid enn andre bein i hjernekassa, og et slag mot tinningen vil derfor være farlig for mennesker og andre pattedyr med stor hjernekasse, især fordi at det kan forårsake store blodomløpsforstyrrelser til hjernen.
Åpninger
Kilebeinet har en serie med par av åpninger for nerver og blodårer.
Bak øyehulen (under hjernekassen):
Kilebeinet danner også framkanten av foramen lacerum, et større par med åpninger der en utløper av ansiktsnerven (hjernenerve VII) of flere blodårer går.
Operasjon Regnbue
Operasjon regnbue (hebraisk: Mivtza Keshet Be-Anan, מבצע קשת בענן) var navnet på en militær operasjon som Israel lanserte i det sørlige Gaza våren 2004. Israels uttalte målsetning var å slå til mot militante palestinere, samt å avdekke våpensmugling via et tunnelsystem som ble antatt å strekke seg fra Rafah og over grensa til Egypt. Israelerne hevdet at militæroperasjonen hadde til hensikt å stoppe at våpen ble smuglet over fra Egypt gjennom tunneler. Det ble også antatt at Israel hadde til hensikt å forhindre at Gaza skulle bli dominert av Hamas. Operasjonen gikk særlig hardt utover flyktningleiren Rafah der israelerne ødela over 180 bolighus med bulldosere og gravemaskiner. Operasjonen førte til kraftig internasjonal fordømmelse av Israel.
Operasjonen ble beskrevet som den største i Gaza siden seksdagerskrigen i 1967.
Militæroperasjonen ble omtalt i Norge som Operasjon Regnbue og Raidet i Rafah.
Resultat
I løpet av operasjonen ble tre tunneler funnet og ødelagt. Israel hevder at mer enn 40 militære fra Hamas ble drept og et ukjent antall skadet.
Flere tusen beboere i Rafah skal ha blitt hjemløse etter at husene deres ble rasert under den israelske militæroperasjonen. Det skal ha gått særlig hardt utover flyktningleiren Rafah, der 41 palestinere ble drept i de tre dager lange kampene. 183 hus i leiren ble ødelagt. Rundt 100 israelske stridsvogner skal ha inntatt leiren. Gazas eneste dyrehage ble også ødelagt.
Reaksjoner
En samlet verden, inkludert USA, fordømte den israelske militæroperasjonen. Operasjonen førte også til en del reaksjoner innad i Ariel Sharons regjering, blant annet skal Israels daværende justisminister, Yosef Lapid, omtalt den som «umenneskelig», og at TV-bildene fra flyktningleiren minnet ham om hans families lidelser i nazitiden. Uttalelsen vakte harme i den israelske regjeringen.
FNs sikkerhetsråd krevde at Israel øyeblikkelig stanset rivingen av hus i Rafah (USA avstod fra å stemme).
Det kom sterke internasjonale reaksjoner da israelske stridsvogner og helikoptere skjøt mot en folkemasse som demonstrerte i flyktningleiren Rafah. 10 palestinske barn og unge ble drept, og 50 andre såret. Demonstrantene var på vei fra byen Rafah til flyktningleiren av samme navn, da israelske stridsvogner åpnet ild. Nær 3000 personer deltok i protesten mot israelernes ødeleggelser i leiren.
Bakgrunn
Flere israelske medier mente at angrepet var en hevnaksjonen og at det hadde flere mål: «''Først å bygge opp hærens moral. Dernest å forsette ødeleggelsen av palestinske hjem langs grensen til Egypt, og å knuse Hamas og Islamsk Jihad i Rafah. Det sies at den israelske hæren ikke vil tillate at Gaza blir et ”Hamasland”''». UNRWAs operasjonsoffiser Søren Matz, hevdet at israelerne ville lage en buffersone på flere hundre meter mellom jernbarrieren, som markerer grensen til Egypt, og palestinsk bebyggelse. Dette for å hindre at palestinerne bygger tunneler, som de hevdet ble brukt til å smugle våpen fra Egypt.
Se også
Liste over kriger Israel har deltatt i
Studentspretten Idrettslag
Studentspretten Idrettslag (stiftet 1975) er et idrettslag fra Sogndal i Sogn og Fjordane som driver fotball, Amerikansk fotball, badminton, basketball, friidrett, håndball, innebandy, langrenn, turn og volleyball.
Petter T Moshus
Petter Trond Moshus (født 30. mars 1946) er en norsk grafisk designer med professorkompetanse.
Arbeid
Petter T Moshus har høyskoleutdannelse innen kommunikasjonsdesign fra Tyskland der han blant annet jobbet praktisk med designprogrammet til OL i München i 1972. Han var en av pionerene bak Televerkets ambisiøse forsøk med Teledata, en forløper for internett, på 1980-tallet. Han var sjef for designprogrammet for OL på Lillehammer i 1994. I etterkant har han vært rådgiver innen design for komiteene som arrangerte de olympiske lekene i Salt Lake City 2002, Aten 2004, Torino 2006 og Beijing 2008.
Moshus har vært leder for et prosjekt med mål å utvikle og implementere et grafisk designprogram for alle departementene og regjeringens dokumenter og informasjonsmedier i oppdrag fra Kulturdepartementet. Fra 1996 til 2003 var han ansatt i NRK som leder av designavdelingen med enheter innen scenografi, tv-grafikk, animasjon og klær/kostyme. Han var konsernansvarlig for utviklingen av samordnet corporate identity/visuell branding i NRK. Moshus har vært i ansatt som prosjektleder for utvikling og implementering av et visuelt profil-/designprogram for kongehuset og Det kongelige hoff.
Han var i perioden 2003 til 2008 ansatt som instituttleder ved Institutt for Industridesign (IDE) ved Arkitektur- og designhøgskolen i Oslo (AHO). Han var også prorektor ved skolen.
Moshus var medlem av arkitekturrådet for Oslos hovedflyplass. Han har fra 2008 hatt styreverv i KORO (kunst i offentlig rom) oppnevnt av Kulturdepartementet, vært styremedlem i AHO, i Norsk Designråd i tolv år samt medlem av R&D-utvalget ved Kunsthøgskolen i Bergen (KhiB) i seks år.
Moshus har videre vært verge for enslige mindreårige asylsøkere oppnevnt av Oslo, Asker og Bærum overformynderier.
Publikasjoner
Moshus har skrevet rapporten «Visualisering i Teledata» med Televerkets forskningsinstitutt som oppdragsgiver. Han har vært ansvarlig for «Rapport om designprogrammet for De XVII Olympiske vinterleker» utgitt av Kulturdepartementet og Norsk form, medredaktør og medforfatter av boken «Norsk Olympisk design», Messel forlag, skrevet artikkelen «Using design to create an identity« i boken «Evoking – an Image of The Games«, publisert av Musée Olympique i Lausanne.
Betri Trygging
Betri Trygging er en forsikringskasse på Færøyene. Den har hovedkontor i Tórshavn og filialer i flere færøyske byer og bygder. Selskapet eies av forsikringstagerne selv gjennom Ognarfelag Tryggingartakaranna. Selskapet ble stiftet som Tryggingarsambandið Føroyar i 1940 og fikk i 1943 enerett til å tegne nye forsikringer på Færøyene, som var avskåret fra Danmark under andre verdenskrig. Eneretten ble opphevet i 1997, og i 1998 fusjonerte Tryggingarsambandið Føroyar med tre mindre forsikringsselskaper og dannet Tryggingarfelagið Føroyar (TF). Tryggingarfelagið Føroyar ble i 2011 hovedaksjonær og i 2015 eneeier i Eik Banki. I 2017 tok skiftet morselskapet TF Holding navn til Betri (færøysk for «bedre»), så forsikringsselskapet ble hetende Betri Trygging og banken Betri Bank.
Bundesliga 2001–2002
Bundesliga 2001–2002 var den 39. sesongen siden opprettelsen av ligaen. Den ble spilt i tidsrommet fra 28. juli 2001 til 4. mai 2002.
Ligatabell
K=kamper spilt, V= vunnet, U= uavgjort, T= tap, MF-MM= mål for-mål mot, P = Poeng
3. divisjon fotball for menn 2022
3. divisjon fotball for menn 2022 (også kalt Norsk Tipping-ligaen 2022) var det fjerde nivået i norsk fotball 2022. Ligaen startet 9. april 2022 og ble avsluttet 23. oktober 2022.
Dapa
Dapa er en kommune i den filippinske provinsen Surigao del Norte på øya Siargao. Ifølge en folketelling fra 2015 har den 23 787 innbyggere.
Barangayer
Dapa er inndelt i 29 barangayer per 30. september 2019.
Phang Nga (kommune)
Amphoe Phang Nga  (Phang Nga kommune) er en kommune i provinsen Phang Nga i Thailand. Den ligger ved Phang Nga-bukten og grenser i nord til provinsen Surat Thani og i sørøst til provinsen Krabi.
Christian Ehrhoff
Christian Ehrhoff (født 6. juli 1982) er en tysk ishockeyspiller.
Phang Nga (kommune)
Kommunen utgjør 549,6 km² og har 38 426 innbyggere (2005). Kommunesenteret er byen Phang Nga med om lag 10 000 innbyggere. Andre tettsteder er Nop Pring, Thung Kha Ngok, og Bang Toei.
Christian Ehrhoff
Han representerte Tyskland under Vinter-OL 2018 i Pyeongchang, hvor han tok sølv.
Phang Nga (kommune)
Geografi og dyreliv
Kommunen strekker seg i nord-sør retning fra de skogkledde fjellrekkene i nord (1.050 moh.) via skogkledde åser og ned til det sterkt forgrenede deltalandskapet i sør, hvor en rekke små elver renner ut i bukta. Det er store mangroveområder og våtmarker i dette landskapet.
Ao Phang Nga (Marine) nasjonalpark dekker hele Phang Nga-bukten på 400 km², men har hovedkontor og besøkssenter i elveutløpet for elven Ko Panyi. nasjonalparken er et av et av i alt tolv vårmarksområder i Thailand som er erklært globalt verneverdige etter Ramsarkonvensjonen. Den ble opprettet 29.april 1981, har Ramsar-ID-nummer 1185, og fikk Ramsar-statusen 14.august 2002.
Dyrelivet spenner fra tropiske regnskogsarter i fjellene i nord til marine arter av fisk og skilpadde i sør.
Samferdsel, økonomi og utdanning
Riksvei 4 går gjennom kommunen fra sørvest til nordøst, mens riksvei 405 er en alternativ, sørlig rute til nabokommunen Thap Put i øst.
Turisme er en relativt viktig næringsvei, knyttet til nasjonalparker og rike templer – ikke minst den liggende, forgylte kjempe-buddhaen ved tempelet Wat Suwan Khuha. Ellers er kystfiske og landbruk viktigst, med utstrakt dyrking av bananer, gummi, grønnsaker og krydder på kystsletta og i fjelldalene.
Det er kraftverk og en større transformatorstasjon i Nop Pring, 7 km nord for Phang Nga.
Hovedbyen Phang Nga har sykehus, en teknisk høyskole (Phang Nga Technical College), samt et kontor for gummiplantings-fondet.
Johannes Aarflot
Johannes Amundsson Aarflot (født 29. oktober 1824, død 3. november 1891) var en norsk bokhandler og stortingsmann (H). Han var født på gården Årflot i Ørsta, sønn av Berte Kanutte Aarflot.
Fra 1841 var Aarflot ansatt ved en bokhandel i Ålesund. I 1860 åpnet han egen bokhandel i byen, Aarflots Bokhandel, en virksomhet som fremdeles er i drift (2010).
Aarflot var stortingsmann for Ålesund og Molde. i 1868–69, 1871–73, og i 1881 da han fra 9. juni møtte som varamann for Ferdinand Roll. Stortingsmann på ny 1889-91. 1868-69 var han medlem av kirkekomite nr. 2, 1871–73 av kirkekomiteen, samt Lagtinget. I 1881 var han medlem av næringskomite nr. 2, mens han 1889–91 var medlem av gasje- og pensjonskomiteen og av Lagtinget. Han representerte da partiet Høyre.
Han var medlem av bystyret i Ålesund fra 1861, ordfører i byen 1864, 1876-81 og 1883-91. Forlikskommissær fra 1870.
Audun Øfsti
Audun Øfsti (født 31. august 1938) er en norsk filosof. Han var professor ved universitetet i Trondheim/NTNU fra 1986 til 2008 og er idag professor emeritus samme sted. Han har bl.a. skrevet Språk og fornuft (1975); A''bwandlungen. Essays zur Sprachphilosophie und Wissenschaftstheorie (1994) og Filosofiske forsøk (Om selvkritikk og selvbestemmelse -- og tilpasnings ambivalens)'' (2017). Øfstis forfatterskap er sterkt påvirket av tysk filosofi, særlig Jürgen Habermas og Karl-Otto Apel. Øfsti er medlem av Det Kongelige Norske Videnskabers Selskab.
Helsepersonelloven
Lovens formål er å bidra til sikkerhet for pasienter og kvalitet i helsetjenesten samt tillit til helsepersonell og helsetjeneste. Mange av bestemmelsene i loven forvaltes av Helsetilsynet i fylket og Statens helsetilsyn.
Opphevelse av andre lover
Helsepersonellovens § 77 opphevet, fra det tidspunkt loven trådte i kraft, en rekke lover som omhandlet ulike grupper helsepersonell:
2. serierunde i Tippeligaen 2015
2. serierunde i Tippeligaen 2015 starter fredag 10. april klokken 15.30 med mot.
Kampfakta
<div id="Strømsgodset v Mjøndalen"> '''Søndag 12. april 2015''' <div id="Aalesund v Lillestrøm">
<div id="Odd v Stabæk">
<div id="Viking v Tromsø">
Adult Protective Services
I USA er Adult Protective Services (APS) en sosialtjeneste for eldre som er særlig sårbare for misbruk, neglisjering eller utnyttelse. Brukerne klarer gjerne ikke å ta vare på seg selv på grunn av fysiske eller kognitive funksjonsnedsettelser. Tjenestene til APS består hovedsakelig i eldrevern, og tilbys for eksempel i Ohio til personer som er 60 år eller eldre. Noen steder tilbyr APS også tjenester innen voksenvern til yngre voksne fra 18 år og eldre dersom de har funksjonshemninger og regnes som særlig sårbare.
Tilbudet kan variere stort mellom ulike delstater og lokale nivåer. Tjenester spenner fra innledende undersøkelser til eventuelt påfølgende helsetjenester, juridiske inngrep og oppnevnelse av verge. Funksjonshemminger kan skyldes aldring, utviklingshemming, fysiske funksjonshemninger, psykisk lidelse eller kognitive funksjonsnedsettelser. Former for misbruk inkluderer fysisk, emosjonell, verbal og seksuell misbruk, samt økonomisk utnyttelse. Selvforsømmelse regnes også ofte som en grunn til vern.
Det har vært diskutert om man burde opprette voksenvern og eldrevern   i Norge.
Eiksmarka menighet
Eiksmarka menighet tilhører Bærum prosti i Oslo bispedømme. Eiksmarka ligger i Bærum kommune som 1 av totalt 10 menigheter.
Kysset
Kysset (originaltittel: The Kiss) er et amerikansk romantisk drama fra 1929 regissert av Jacques Feyder, med Greta Garbo, Conrad Nagel og Lew Ayres i hovedrollene.
Handlingsreferat
Historien er satt til 1929, og begynner inne på Museum of Fine Arts i Lyon, Frankrike. To elskere – Irene Guarry og André Dubail – later til å være interessert i kunst, samtidig som de egentlig diskuterer deres hemmelige romantikk. Irene er en ung kvinne som er ulykkelig gift med Charles Guarry (spilt av Anders Randolf) en velstående, mye eldre forretningsmann, hvis bedrift nærmer seg konkurs. André er en vellykket advokat, ikke gift, nærmere Irene i alder, og fast bestemt på å møte Charles og bekjenne sin kjærlighet ovenfor Irene. Til tross for at hun er fanget i et kjærlighetsløst ekteskap, frykter Irene ektemannens voldsomme temperament og reaksjonene hans hvis André virkelig kommer til å konfrontere ham. De bestemmer seg for å aldri møte hverandre igjen.
Hjemme gjennomgår Irenes mistenkelige ektemann hennes daglige aktiviteter, gjennom en privatetterforsker han hyret inn for å følge etter henne. Men etterforskeren rapporterer bare at Irene reiste til en lokal hundeutstilling, og hadde et uskyldig møte med Pierre Lassalle (spilt av Lew Ayres) den 18 år gamle sønnen til en av Charles sine forretningsforbindelser. Senere deltar Irene og Charles på et stort formelt middagsselskap. Den unge Pierre er også til stede på festen, og Irene danser med ham. Dagen etter, på foreldrenes eiendom, innrømmer Pierre sin kjærlighet til Irene samtidig som Charles møter faren til Pierre for å diskutere hans sviktende virksomhet og behov for mer penger.
Robert H. McNaught
Robert H. McNaught (født 1956 i Skottland) er en skotsk-australsk astronom ved Research School of Astronomy and Astrophysics ved Australian National University. Han har samarbeidet med David J. Asher ved Armagh Observatory.
McNaught er en produktiv oppdager av asteroider og kometer, og deltaker i Siding Spring Survey (SSS) ved hjelp av ANUs Uppsala Southern Schmidt Telescope. Han oppdaget storkometen C/2006 P1 den 7. august 2006, den mest lyssterke kometen på flere tiår, som ble lettere synlig for det blotte øyet for oppserverere på den sørlige halvkule. Siding Spring Survey er det eneste aktive Jordnære objekt-undersøkelsen på den sørlige halvkulen.
Brooks Macek
Brooks Macek (født 15. mai 1992) er en tysk ishockeyspiller.
Robert H. McNaught
Kometer oppdaget
Totalt har Robert McNaught oppdaget 82 kometer.
Annet arbeid
Robert McNaught har hatt ansvaret for University of Astons kamera for satellittsporing ved Herstmonceux og mer nylig ved Siding Spring.
Brooks Macek
Han representerte Tyskland under Vinter-OL 2018 i Pyeongchang, hvor han tok sølv.
Robert H. McNaught
Annet arbeid
Asteroiden 3173 McNaught har fått sitt navn etter McNaught av dens oppdager etter et forslag fra David A. J. Seargent.
Finansieringsutfordringer
Den 11. juii 2012 ble det annonsert at McNaughts finansiering fra NASA skulle bli kuttet og at han midlertidig ville bli finansiert fra ANU. Sent i 2012 informerte ANU at de ikke lengre ville støtte programmet og at finansieringen ikke lengre ville være tilgjengelig fra januar 2013.
Kamran Aghayev
Kamran Aghayev (født 9. februar 1988) er en aserbajdsjansk fotballspiller som fra 30. juni 2019 er klubbløs.
Shayar
Shayar eller Xayar (uigursk: شايار ناھىيىسى / Şayar Nahiyisi; kinesisk: 沙雅县; pinyin: Shāyǎ Xiàn) er et fylke i prefekturet Aksu i provinsen Xinjiang i den autonome region Xinjiang i Folkerepublikken Kina. Befolkningen var på 190,656 innbyggere i 1999.
Administrative enheter
Storkommuner: Kommuner:
Bærum prosti
Bærum prosti tilhører Oslo bispedømme
Ved delingen av Asker og Bærum prosti ble fra 1. januar 2002 Bærum eget prosti under Oslo bispedømme. Gunnar Næsheim er prost i Bærum prosti som består av de ti menighetene i Bærum kommune. Prostekontoret ligger i Løkketangen 12 A i Sandvika.